  Виталий Пронин Анай кыллы сӥзем калыккуспо нуналэз иворчиос но тодосчиос шудыса, визьзэс сынаса пусъёзы. 29-тӥ тулыспалэ Удмурт кун университетын «Удмурт дунне» газет ортчытэ «Кылтӥрлык» батл. Кутсконэз 17.30 часын.Кызьы удмурт кылын гожтыны официальной иворез, кызьы удмурт кылэ берыктыны экономикаен, политикаен герӟаськем нимкылъёсты? Котькуд ивор вӧлмытӥсь ёзлэн та юанъёслы аслаз валэктонэз. Асьсэ сямен  та шоры учко тодосчиос но. Малпаськом, шудом, ужпумъёсты сэрттом-пертчом, иворъёс гожъялом!Ӧтиськом пыриськыны та ужрадэ Удмуртиысь вань ивор вӧлмытӥсьёсты: Ижысь «Мынам Удмуртие» ТРК-ез, «Удмуртия» ГТРК-ез, «Вордскем кыл», «Кенеш», «Инвожо» журналъёсты,  «Ӟечбур!» газетэз, ёрос газетъёсты, Удмурт филологияя, финно-угроведениея но журналистикая институтысь тодосчиосты. Котькуд командаын быдэн 5 адями луыны кулэ. "Удмурт дунне"     Теги: конкурс удмуртдунне  